पूर्ण प्रश्‍लिश्ट योगात्मक(Completely Incorporative) भाशां : इ’नें भाशाएं च अर्थतत्व ते सम्बन्ध तत्त्वें दा योग इन्ना रलेमिले दा होंदा ऐ जे पूरा वाक्य इक्क शब्दै च समटोई जंदा ऐ। असल च इन्दे च अर्थ तत्वें दे निक्के-निक्के टोटे यानि के अंस करियै इक शब्द बनाया जंदा ऐ जेह्‌ड़ा पूरे वाक्य दा कम्म करदा ऐ। नेही स्थिति एह् पनछानना मुशकल होई जंदा ऐ जे कह्‌ड़ा अंश अर्थतत्व दा ऐ ते केह्‌ड़ा सम्बन्ध तत्व दा। जि’यां दक्खनी अमरीका दी चेरोकी भाशा दा शब्दनुमा वाक्य ऐ- ‘नाधलिनिन’ अर्थात् साढ़े कोल किश्ती लेआओ। एह् शब्द नातेन=लेआओ, अमोखोल=किश्ती ते निन=अस आदि त्र’ऊं शब्दें निक्के-निक्के अंशें दे मेल कन्नै बने दा ऐ।